ΚΚ Τσεντεβίτα Ζάγκρεμπ

Η ΚΚ Τσεντεβίτα Ζάγκρεμπ (κροατικά: KK Cedevita Zagreb) είναι επαγγελματική ομάδα καλαθοσφαίρισης της Κροατίας με έδρα το Ζάγκρεμπ. Αγωνίζεται την τρέχουσα περίοδο (2015-16) στην Α-1 Λίγκα (Πρωτάθλημα Κροατίας), την Αδριατική Λίγκα και την Ευρωλίγκα.

 Ιστορία 
Η Τσεντεβίτα ιδρύθηκε το 1991 στο Ζάγκρεμπ με αρχικό όνομα ΚΚ Μπότινετς,Μπάρτσα - Παναθηναϊκός ή αλλιώς...  euroleague.sport24.gr από την ομώνυμη συνοικία όπου είχε την έδρα του το κλαμπ μέχρι το 2011. Αργότερα το όνομα της ομάδας άλλαξε σε ΚΚ Χιρόν για χορηγικούς λόγους. Αγωνιζόμενη χρόνο με χρόνο στις χαμηλότερες κατηγορίες του κροατικού μπάσκετ, ανέβηκε τελικώς στην Α-1 της Κροατίας το 2002. Την πρώτη μάλιστα χρονιά της στην κορυφαία κατηγορία, κατέκτησε την 5η θέση, πίσω από τις ονομαστές Τσιμπόνα Ζάγκρεμπ, Ζάνταρ, ΚΚ Ζάγκρεμπ και Σπλιτ.

Το 2005 η Ατλάντικ Γκρούπα, μια ισχυρή περιφερειακή εταιρεία, έγινε ο κύριος χορηγός της ομάδας, γεγονός που άλλαξε τις προοπτικές του κλαμπ. Το όνομά του άλλαξε σε Τσεντεβίτα από το ομώνυμο πολύ δημοφιλές ισοτονικό ποτό παραγωγής της εταιρείας Ατλάντικ. Το 2010/11 η ομάδα πραγματοποίησε την καλύτερη μέχρι τότε πορεία στην ιστορία της, κατακτώντας τη 2η θέση στην Κροατική Α-1 και φτάνοντας μέχρι τα ημιτελικά του Κυπέλλου Κροατίας, τερματίζοντας συγχρόνως 7η στην ισχυρή διοργάνωση της Αδριατικής Λίγκας και επίσης συμμετέχοντας στο φάιναλ φορ του Eurocup. Την επόμενη σεζόν, 2011-12, ήρθε πάλι 2η στην Κροατική Α-1, χάνοντας το πρωτάθλημα με μειονέκτημα έδρας από την Τσιμπόνα Ζάγκρεμπ με 3-1 νίκες στους τελικούς των πλέι οφ.

 Τίτλοι 
 Πρωτάθλημα Κροατίας (4): 2013-14, 2014-15, 2015-16, 2016-17
 Κύπελλο Κροατίας (5): 2012, 2014, 2015, 2016, 2017
 Κύπελλο Ντράζεν Πέτροβιτς (2): 2011, 2015

 Διακρίσεις 
 Φιναλίστ Πρωταθλήματος Κροατίας (2): 2010-11, 2011-12
 Φιναλίστ Κυπέλλου Κροατίας (1): 2013
 Φιναλίστ Κυπέλλου Ντράζεν Πέτροβιτς (2): 2013, 2014
 Φιναλίστ Αδριατικής Λίγκας (4): 2011-12, 2013-14, 2014-15, 2016-17
 Συμμετοχή στο Φάιναλ-Φουρ του Eurocup (1): 2011

 Ρόστερ 
 Νο  Παίχτης  Θέση  Έτος Γέννησης  Ύψος 4    Μάρκο Καρ  σούτινγκ γκαρντ  1985  1,88 μ. 5    Ρόκο Ρόγκιτς  γκαρντ  1992  1,85 μ. 7   Μπράσεϋ Ράιτ  γκαρντ  1984  1,91 μ. 8   Πρέντραγκ Σούπουτ   φόργουορντ  1977  2,00 μ. 9   Λούκα Μπάμπιτς  σμολ φόργουορντ  1991  2,01 μ. 11   Κάρλο Λέμπο  σούτινγκ γκαρντ  1994  1,93 μ. 12   Λούκσα Άντριτς  σέντερ  1985  2,08 μ. 13   Ιβάν Μπούβα  σέντερ  1991  2,08 μ. 14   Γκόραν Σούτον  σέντερ   1985  2,08 μ. 15   Μίρο Μπίλαν  σέντερ  1989  2,15 μ. 16   Βλάντο Ιλιέφσκι  πόιντ γκαρντ  1980  1,90 μ. 20   Μικαέλ Ζελαμπάλ  σμολ φόργουορντ  1983  2,01 μ. 33   Μάρκο Τόμας  γκαρντ  1985   2,01 μ. 44   Μάρκους Γκρην  πόιντ γκαρντ  1982  1,67 μ. 45   Μαρίνο Μπάζνταριτς  γκαρντ/φόργουορντ  1978 1,95 μ.

Το ρόστερ ενημερώθηκε στις 06/11/2012

 Παραπομπές 

 Εξωτερικοί σύνδεσμοι 


Κατηγορία:Κροατικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1991
Κατηγορία:Ιδρύσεις ομάδων καλαθοσφαίρισης το 1991
Κατηγορία:Ζάγκρεμπ
Τσεντεβιτα